ALL ร่วมงาน Opportunity Day
ALL ร่วมงาน Opportunity Day ณ ตลาดหลักทรัพย์แห่งประเทศไทยเมื่อเร็วๆ นี้
18 มิ.ย. 2562

นายธนากร ธนวริทธิ์ ประธานเจ้าหน้าที่บริหาร (ซ้าย) และ นายดุษฎี เล็กยิ้ม (ขวา) ประธานเจ้าหน้าที่กลุ่มงานการเงิน บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL ร่วมให้ข้อมูลกับนักวิเคราะห์ นักลงทุน และผู้สื่อข่าวในงาน Opportunity Day ประจำไตรมาส 1/2562 หลังประกาศงบไตรมาสแรกมีรายได้รวม 852.36 ล้านบาท และกำไรสุทธิ 97.06 ล้านบาท
พร้อมทั้งโชว์ศักยภาพด้านการบริหารสยายปีกธุรกิจ Shopping Mall ใจกลางชลบุรี ผุดอาณาจักรใหม่รองรับ EEC สร้างรายได้เข้ากระเป๋าเพิ่ม เฉลี่ยปีละ 200 ล้านบาท ตอกย้ำการเป็นผู้ให้บริการด้านอสังหาริมทรัพย์เพื่อที่อยู่อาศัยหลากหลายประเภท เพื่อตอบโจทย์ความต้องการของลูกค้าในทุกกลุ่มแบบครบวงจร (Total Real Estate Solutions) ณ ตลาดหลักทรัพย์แห่งประเทศไทยเมื่อเร็วๆ นี้